आश्रम का पंजीकरण लटकाए जाने पर मस्त बाबा ने रोष जताया
हिसार | अखिलभारतीय संत महासभा के राष्ट्रीय संयोजक डॉ. स्वामी मस्त बाबा महाराज ने कैमरी स्थित श्रीकृष्ण प्रणामी बाल सेवा आश्रम के पंजीकरण को जिला प्रशासन द्वारा जान बूझ कर लटकाए जाने पर गहरा रोष जताया है। उन्होंने कहा कि पिछले 40 वर्षों से अनाथ बेसहारा बच्चों का सहारा बना यह आश्रम अब प्रशासन की लापरवाही के चलते बंद होने की कगार पर गया है। ऐसे बेसहारा बच्चों को लावारिस बनाने के कुछ लोगों ने कमर कसी हुई है और ऐसे लोगों ने ही आश्रम का रजिस्ट्रेशन देने से रोक रखा है। यही कारण है कि अब प्रणामी बाल सेवा आश्रम को बंद करने के लिए मजबूर होना पड़ रहा है।
डॉ. मस्त बाबा ने सवाल उठाया कि क्या ऐसे अनाथ, गरीब बेसहारा बच्चों को स्वतंत्र रूप से जीने का अधिकार नहीं है। आखिर क्यों पिछले दो वर्षों से आश्रम परिवार को चैकिंग के नाम पर सताया जा रहा है। अगर प्रशासन ने इस दिशा में कोई कदम नहीं उठाया तो उन्हें मजबूरन आंदोलन का सहारा लेना पड़ेगा।
hin_Deva hin_Deva hin_Deva